Ændringerne af oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

fordoble den nødhjælp, der ydes til de hårdest ramte medlemsstater under Asyl-, Migrations- og Integrationsfonden (AMIF, 25 mio. EUR) og Fonden for Intern Sikkerhed (ISF, 5 mio. EUR)

Kommissionen vedtog den 13. maj den europæiske dagsorden for migration , der blev ledsaget af et forslag til ændringsbudget 5/2015. Den endelige vedtagelse af ændringsbudgettet den 7. juli gjorde det muligt at:

Dette omhandler de yderligere foranstaltninger, der hidtil er foreslået inden for migration, navnlig via ændringsbudget 5/2015 , og den yderligere forhøjelse, der stadig kræves i år, via dette forslag til ændringsbudget og det ledsagende forslag om anvendelse af fleksibilitetsinstrumentet.

Yderligere behov, der er nævnt i meddelelsen om håndtering af flygtningekrisen, i forhold til Kommissionens budgetforslag (BF) for 2016 vil blive medtaget i en ændringsskrivelse til budgetforslaget for 2016, der skal fremlægges i midten af oktober. Denne ændringsskrivelse vil desuden indeholde ajourførte overslag over landbrugsudgifterne.

I alt vil de yderligere foranstaltninger, der foreslås i dette forslag til ændringsbudget, føre til en nettoforøgelse af forpligtelsesbevillingerne i budgettet for 2015 på 330,7 mio. EUR. Niveauet for betalingsbevillinger forbliver uændret i 2015, da en stor del af betalingerne vil finde sted i 2016.

Foruden omfordelingen skal forpligtelsesbevillingerne forhøjes gennem anvendelse af de eksisterende margener under udgiftslofterne for udgiftsområde 3 (Sikkerhed og unionsborgerskab, med det samlede disponible beløb på 23,2 mio. EUR) og udgiftsområde 4 (Et globalt Europa, med et beløb på 300 mio. EUR) samt anvendelse af fleksibilitetsinstrumentet med et beløb på 66,1 mio. EUR til at finansiere nødforanstaltninger under AMIF i udgiftsområde 3. Der forelægges et forslag om anvendelse af fleksibilitetsinstrumentet sideløbende med dette FÆB.

De forhøjelser, der anmodes om for Asyl-, Migrations- og Integrationsfonden (AMIF), Fonden for Intern Sikkerhed (ISF) og humanitær bistand i dette FÆB 7/2015, opvejes delvis af en omfordeling af 70,5 mio. EUR i forpligtelsesbevillinger og 57,0 mio. EUR i betalingsbevillinger, der på nuværende tidspunkt er til rådighed på budgettet for 2015: især fra EU’s solidaritetsfond (33,7 mio. EUR i forpligtelses- og betalingsbevillinger), fra forskellige budgetposter i udgiftsområde 2 (24,8 mio. EUR i forpligtelsesbevillinger og 19,8 mio. EUR i betalingsbevillinger), og 12,0 mio. EUR i forpligtelsesbevillinger og 3,5 mio. EUR i betalingsbevillinger fra fødevare- og foderprogrammet.

–En forøgelse af antallet af stillinger i stillingsfortegnelsen for Frontex (+ 60 stillinger), EASO (+ 30) og Europol (+ 30) for at øge deres kapacitet lokalt. Den dermed forbundne forhøjelse af lønudgifterne beløber sig til 1,3 mio. EUR i forpligtelses- og betalingsbevillinger for de tre agenturer tilsammen.

–En forhøjelse af den nødhjælp, der ydes inden for rammerne af Asyl-, Migrations- og Integrationsfonden (AMIF) og Fonden for Intern Sikkerhed (ISF), med et samlet beløb på 100 mio. EUR i forpligtelsesbevillinger.

Formålet med forslaget til ændringsbudget (FÆB) nr. 7 for 2015 er at indføre de ændringer, der kræves til de øjeblikkelige foranstaltninger i de resterende måneder af 2015, ved at gøre brug af alle muligheder for omfordeling af bevillinger på dette tidspunkt af året, uden at det hæmmer gennemførelsen af andre udgiftsprogrammer. Det omfatter følgende:

Den 23. september 2015 forelagde Kommissionen en meddelelse til Europa-Parlamentet, Det Europæiske Råd og Rådet — Håndtering af flygtningekrisen: øjeblikkelige operationelle, budgetmæssige og retlige foranstaltninger som led i den europæiske dagsorden for migration. I meddelelsen fastlægges en række prioriterede foranstaltninger, der skal træffes i de kommende seks måneder, herunder de tilpasninger, der skal foretages i budgettet for 2015 og budgetforslaget for 2016.

Frontex: 60 stillinger for at gøre det muligt for agenturet at håndtere øgede operationelle aktiviteter samt øget samarbejde med andre EU-agenturer om bekæmpelsen af netværk af menneskehandlere og indsættelse af yderligere forbindelsesofficerer til tredjelande. Dette omfatter:

De EU-agenturer, der arbejder på migrationsrelaterede områder, er nødt til at øge deres kapacitet, da de bliver bedt om at være langt mere aktive lokalt end oprindeligt forudset. Kommissionen foreslår derfor at øge de menneskelige ressourcer i tre centrale EU-agenturer yderligere med en samlet forøgelse på 120 yderligere stillinger i stillingsfortegnelsen, fordelt således:

give mulighed for en koordineret tilgang fra Kommissionens side til sammen med medlemsstaterne, herunder Italien og Grækenland, at udvikle strukturerede hasteanmodninger med henblik på at iværksætte migrationsstøttehold og flytningsordninger og håndtere den stadig voksende tilstrømning af migranter.

Der er omgående brug for en betydelig yderligere forhøjelse af nødhjælp under AMIF (80 mio. EUR) og ISF (20 mio. EUR) til at støtte de medlemsstater, der på det seneste er berørt, og for at støtte gennemførelsen af tilgangen for brændpunkterne. Det supplerende beløb på 100 mio. EUR vil først og fremmest tjene til at:

ostøtte til den EU-dækkende genbosættelsesordning (fungere som clearing house og forbedre strukturel udveksling af oplysninger)

oarbejde som clearing house for informationsaktiviteter i oprindelseslandet, herunder informationsudveksling, og videreudvikling af rapporter om oprindelseslande og praktiske vejledninger.

Europol: 30 stillinger til yderligere at styrke dets rolle i gennemførelsen af Det Europæiske Råds konklusioner for så vidt angår bekæmpelsen af netværk af menneskehandlere og til yderligere at styrke bestræbelserne på at opspore og anmode om fjernelse af internetindhold, der anvendes af menneskehandlere for at tiltrække migranter og flygtninge. Dette omfatter:

oressourcer til at styrke og udvide EU’s indsats til støtte for Kommissionens tiltag i brændpunkterne. I Grækenland vil dette indebære, at der gøres brug af EU’s mobile undersøgelsesstøttehold (EMIST) til at gennemføre undersøgelser for at optrævle menneskesmuglernes netværk. Dette nye hold Europol-specialister og analytikere vil indsamle oplysninger og handle, når migranter ankommer til de fem græske øer, der i dag er berørt, ved hjælp af information fra de forskellige administrative myndigheder i regionen samt fra nationale og internationale undersøgelser

ooprettelse af et europæisk center for migrantsmugling (EMSC) under Europol til støtte for de mobile undersøgelsesstøttehold (EMIST). Centret skal støtte de medlemsstater, der er i frontlinjen, ved at undervise EMIST-personale og stille personale, udstyr og ekspertise til rådighed, og det vil øge Europols kapacitet til at yde regelmæssig støtte med hensyn til analyser, operationelle møder og fælles tiltag. Desuden vil EMSC give et overblik over migrantsmugling for hele EU ud fra et retshåndhævelsesperspektiv og sikre koordinering med nationale centre. Det vil også stille ekspertise til rådighed om smugleres brug af sociale netværk og gennemføre finansielle efterforskninger

osamspil mellem de mobile undersøgelsesstøttehold og centret i Europol for at øge efterretningsinformationerne og den operationelle viden til støtte for politiarbejdet og grænsebevogtningen lokalt.

De dertil knyttede yderligere bevillinger til aflønning af nyt personale (1,3 mio. EUR) i alle de tre agenturer er beregnet på grundlag af et gennemsnit for en måneds tilstedeværelse i 2015.





2.2 Udgiftsområde 4: Et globalt Europa

Konflikten i Syrien er i sit femte år, med 7,6 millioner internt fordrevne, 12,2 millioner mennesker med behov for humanitær bistand og 4 millioner flygtninge i nabolandene. Tilstrømningen af flygtninge fra Syrien har overbelastet nabolandene, navnlig Libanon og Jordan, hvor den lægger pres på infrastrukturen og truer den skrøbelige stabilitet. Samtidig med at flygtningenes og de internt fordrevne personers humanitære og langsigtede behov vokser, kan det konstateres, at den internationale finansiering er faldende. I september 2015 er kun 40 % af FN’s indkaldelser af midler til den syriske flygtningekrise blevet dækket, med deraf følgende nedskæringer mht. fødevarer og andre basale tjenesteydelser. Denne situation har sammen med konfliktens langvarige karakter og det svindende håb om at vende hjem ført til, at tusindvis af syrere tager til Europa for at finde et langsigtet opholdssted. Hidtil er over 330 000 syriske flygtninge ankommet til Europa, og der ventes endnu flere frem til udgangen af 2015.

For at håndtere denne dramatiske situation foreslår Kommissionen at øge finansieringen af det europæiske naboskabsinstrument (ENI) med 300 mio. EUR i forpligtelsesbevillinger. De yderligere bevillinger til ENI vil give mulighed for at øge EU’s regionale trustfond vedrørende krisen i Syrien ("Madadfonden"). Madadtrustfonden er et fleksibelt og effektivt instrument til at bistå flygtninge fra Syrien. Fonden skal støtte projekter i forskellige sektorer, herunder grundlæggende infrastruktur såsom vand, sanitet, hygiejne, affaldshåndtering, adgang til tjenester, sundhed, uddannelse og støtte til at opretholde et eksistensgrundlag. Projekterne vil blive gennemført sammen med forskellige partnere som f.eks. FN-organer, agenturer under medlemsstater, offentlige myndigheder og ngo’er. I betragtning af den tid, der går frem til de første udbetalinger, vil der blive anmodet om de dertil knyttede betalingsbevillinger i en ændringsskrivelse til budgetforslaget for 2016.

Ud over den foreslåede forhøjelse af midler til ENI og i tråd med Kommissionens meddelelse af 23. september foreslår Kommissionen, at der anvendes 200 mio. EUR til humanitær bistand allerede i 2015 til at dække de mest presserende humanitære behov hos fordrevne personer, der flygter fra konflikten i regionen. Med henblik herpå anmoder Kommissionen særskilt om en overførsel på 175 mio. EUR (forpligtelser) (DEC 32/2015) fra nødhjælpsreserven. En sådan overførsel vil sammen med 10 mio. EUR (forpligtelser) fra den operationelle reserve til humanitær bistand og den seneste overførsel på 15 mio. EUR fra nødhjælpsreserven (DEC 28/2015) tilsammen give yderligere 200 mio. EUR i forpligtelsesbevillinger til rådighed for humanitær bistand. 70 mio. EUR i form af betalingsbevillinger stilles til rådighed i 2015 for humanitær bistand gennem en omfordeling af 55,7 mio. EUR fra reserverne og ikkeopdelte budgetposter, der foreslås i dette FÆB (se afsnit 3 nedenfor), mens resten (14,3 mio. EUR) indgår i den særskilte anmodning om overførsel fra nødhjælpsreserven. De 70 mio. EUR i betalingsbevillinger skal dække den 40 % forfinansiering, som i 2015 skal udbetales til agenturer, der er samarbejdspartnere, mens resten skal betales i 2016.

3. Foreslået finansiering i 2015

I dette afsnit gøres der rede for, hvordan de yderligere foranstaltninger for 2015, der er beskrevet ovenfor, foreslås finansieret via omfordeling, brug af de eksisterende margener under udgiftsområde 3 og 4 og anvendelse af fleksibilitetsinstrumentet.

3.1 Udgiftsområde 3: Sikkerhed og unionsborgerskab

Generelt beløber den samlede forhøjelse af forpligtelsesbevillinger til finansiering af de ovenfor anførte foranstaltninger sig til 101,3 mio. EUR, heraf 100 mio. EUR til nødhjælp og 1,3 mio. EUR til ekstra bemanding af de tre agenturer. Der anmodes kun om betalingsbevillinger til at dække omkostningerne til ekstra personale i de tre agenturer, mens der for betalingsbevillingerne til de supplerende foranstaltninger under AMIF og ISF vil blive indgivet anmodning i en ændringsskrivelse til budgetforslaget for 2016.





Nedenstående tabel viser fordelingen af de ønskede forhøjelser i forpligtelses- og betalingsbevillinger for fem budgetposter under udgiftsområde 3:

Budgetpost Betegnelse Forpligtelses-bevillinger Betalings-bevillinger 18 02 01 01 Støtte til grænseforvaltning og en fælles visumpolitik for at lette lovlig rejseaktivitet 20 000 000 - 18 02 03 Det Europæiske Agentur for Forvaltning af det Operative Samarbejde ved de Ydre Grænser (Frontex) 650 000 650 000 18 02 04 Den Europæiske Politienhed (Europol) 325 000 325 000 18 03 01 01 Styrkelse og udvikling af det fælles europæiske asylsystem og fremme af solidaritet og ansvarsdeling mellem medlemsstaterne 80 000 000 - 18 03 02 Det Europæiske Asylstøttekontor (EASO) 325 000 325 000 I alt 101 300 000 1 300 000

I budgetbilaget vises fordelingen på ansættelsesgruppe og lønklasser for de yderligere stillinger i stillingsfortegnelsen for de tre agenturer, der er berørt.